Forslag til forretningsorden for årsmøtet i Fagforbundet teoLOgene januar 2024

§ 1 Hjemmel

Denne forretningsorden er vedtatt med hjemmel i § 11.3.1 Fagforbundets Vedtekter. I

kollisjonstilfelle viker denne forretningsorden for bestemmelser gitt i nevnte reglement

§ 2 Innkalling (basert på vedtektene)

§ 2-1 Innkalling og tidsfrister

Årsmøtet skal, i henhold til Fagforbundets vedtekter, kunngjøres senest 30 dager før

Årsmøtet finner sted. Innkalling må være sendt til medlemmer i Fagforbundet teoLOgene

senest 10 dager før Årsmøtet.

§ 2–2 Rett til å melde saker

Samtlige medlemmer i Fagforbundet teoLOgene har rett til å få satt opp saker på dagsorden

etter reglene i § 2-3.

§ 2-3 Innleveringsfrist

Saker må være meldt styret senest 10 dager etter at Årsmøtet er kunngjort. Saker som skal

behandles av årsmøtet må fremgå av innkallingen. Innkomne forslag skal være vedlagt med

styrets innstilling.

§ 2 Behandling

Møteledelsen velges for å plassere ansvar for teknisk gjennomføring av møtet. Møteledelse

velges med alminnelig flertall. Styret fremmer forslag til møteledere for Årsmøtet.

Forretningsorden vedtas med alminnelig flertall, men endres med 2/3 flertall. Styret

fremmer forslag til forretningsorden for årsmøtet.

§ 3 Konstituering

§ 3-1 Innstilling på møteledelse

Ordstyrere.

Styret innstiller på to ordstyrere, som ordner ledelsen av møtet.

Protokollføring.

Innstilling på protokollførere fremlegges på årsmøtet ettersom medlemmene må være

deltagere på møtet. I protokollen føres kun forslag, avstemminger og vedtak som blir fattet,

samt navn på de som deltar i debatten. Komplett styre etter valg med valgperiode skal

fremgå av protokollen.

Protokollunderskrivere:

Innstilling på protokollunderskrivere fremlegges på årsmøtet ettersom medlemmene må

være deltagere på møtet.

Tellekorps:

Innstilling på tellekorps fremlegges på årsmøtet ettersom medlemmene må være deltagere

på møtet.

Redaksjonskomité.

Innstilling på redaksjonskomité fremlegges på årsmøtet ettersom medlemmene må være

deltagere på møtet.

§ 3-2 Møteledelse

Styrets leder presenterer styrets forslag til ordstyrere. Møtet overlates så til valgt

møteledelse som leder møtet videre.

§ 4 Tilstedeværelse

Årsmøtets forhandlinger er åpen for medlemmer av Fagforbundet teoLOgene, andre

observatører/gjester og eventuell presse, dersom møtet ikke vedtar noe annet.

Dersom representantene kommer etter at navneopprop er foretatt eller går før møtet er

hevet, skal dette meldes til møteledelsen i god tid, ved søknad om permisjon. Under

årsmøteforhandlinger med avstemminger lukkes møtet, og det blir ikke mulighet å komme/

gå.

§ 5 Debatten

Debatten avholdes etter forslag til dagsorden.

§ 5-1 Forslag

Forslag og endringsforslag skal fremsettes skriftlig innen strek er satt, og leveres

møtelederbordet. Forslaget må underskrives av forslagsstiller.

Nytt forslag kan ikke tas opp etter at det er besluttet å sette strek ved de inntegnede talere.

Forslag som ikke har forbindelse med sakslisten, kan ikke behandles.

§ 5-2 Innlegg

De taleberettigede møtedeltakerne gis ordet til innlegg i den rekkefølge de ber om det.

Talere skal tale fra den dertil bestemte plass i salen. Antall innlegg den enkelte

møtedeltaker kan holde til en sak, kan begrenses, dersom møteleder finner det nødvendig.

Replikker begrenses til 2 til hvert innlegg. Taletiden kan begrenses både for saksinnlegg og

replikker dersom møteleder finner det nødvendig.

Under ordskiftet tillates innlegg av følgende typer og i følgende prioritet:

- Til Forretningsorden

- Til Dagsorden

- Replikk

- Saksinnlegg

Strek kan settes i talelisten under et saksinnlegg. Innlegg kan ikke holdes til denne eller

andre saker når det er gått til avstemning.

§ 6 Votering

§ 6–1 Flertall

Vedtak fattes med simpelt flertall, med mindre annet fremgår av Fagforbundets Vedtekter.

§ 6–2 Voteringsmåte

Vedtak fattes ved avstemning på en av følgende måter:

- Håndsopprekning. For - mot – avholdne.

- Skriftlig (hvis vedtekter eller én krever det).

§ 6-3 Valg

Valg foregår i henhold til Fagforbundets vedtekter.